|  |  |  |  |
| --- | --- | --- | --- |
|  Občianska rada  Rudlová dedina | **Z Á P I S N I C A** | Číslo zápisnice: | **02/2019** |
|  Dátum zasadnutia: **26. novembra 2019** | Miesto zasadnutia: Agitačné stredisko Rudlová |

**Prítomní:** J. Gajdošík,M. Lichý, M. Majling, M. Škantár, P. Čief , R. Čiefová, G. Kováčová, A. Krajanová, Ľ. Lintnerová, B. Melezinková,, J. Škvarka, Š. Ševčik, Ľ. Buranová, J.Horváth

**Ospravedlnení:** A. Leitner, M. Turčan, M. Varl, J. Zátrochová,

**Hostia:** Rudlovčania v počte 30

**­­­­­­­Prezenčná listina:** scan príloha

**Program:**

* Otvorenie zasadnutia
* Prezentácia stanoviska Mesta BB viceprimátorom Gajdošíkom
* Podnety členov OR Rudlová dedina
* Diskusia

**Otvorenie zasadnutia**

 Prítomných privítala predsedníčka Občianskej rady Rudlová dedina Anna Krajanová, úvodom objasnila dôvody vytvorenia OR a následne poskytla priestor na vyjadrenie viceprimátorovi p. Gajdošíkovi, ktorý oboznámil prítomných s vyjadrením mesta Banská Bystrica.

**Prezentácia stanoviska Mesta BB viceprimátorom Gajdošíkom**

**Podnet č. 1 -Obytná zóna :**

**Gajdošík-** poukazuje na rôznorodosť názorov obyvateľov Rudlovej k dopravnej situácii. Jednému obyvateľovi podnet vyhovuje, ale druhý je proti. Navrhuje na  rok 2020 vyčleniť čiastku z finančného rozpočtu, aby sa vypracovala dopravná štúdia, ktorá by zhodnotila dopravnú situáciu v Rudlovej.

**Lichý**- vysvetľuje, že dostali úradné odpovede na dané požiadavky Rudlovčanov z jednotlivých odborov. Vznik OR Rudlová dedina zjednotí rozdielne názory. Súhlasí s Gajdošíkom, že kľúčom riešenia je dopravná štúdia, lebo doprava je prehustená a je nutné ju posúdiť opätovne.

**Ševčík**- v Rudlovej je potrebné riešiť dopravu a kanalizáciu. Lidl spôsobil prehustenie premávky a za chvíľu príde ďalšia investícia- ihrisko (Hamšík). Žiada obmedziť dopravu a hľadať riešenie z globálneho hľadiska.

**Surový**- objasnil, kto vykonáva kontrolné meranie rýchlosti a poukazuje, že cestné komunikácie v Rudlovej nespĺňajú normy.

**Muránsky**- poukazuje, že vozovka na ul. Kpt. Jaroša nemá 6 metrov,nemá stanovenú minimálnu šírku vozovky, nie je tam chodník a ešte ho pokutovali policajti. Prečo je obojsmerná premávka, keď cesta nespĺňa normy?

**Čief**- a väčšina Rudlovčanov sa zhoduje, že podnet č.1 na zmenu dopravného značenia zóny 30 v Rudlovej nevyrieši kritickú dopravnú situáciu a cestný správny orgán spolu s PZ SR nesúhlasí, ale navrhujú zviditeľnenie zóny doplnením vodorovného dopravného značenia 30km/h

**Podnet č. 2- zákaz vjazdu nad 3,5t:**

**Gajdošík**- zákaz vjazdu motorovým vozidlám na 3,5 t do Rudlovej cestný správny orgán a PZ SR neodporúča.

**Vigaš**- k danému podnetu opisuje kalamitnú situáciu v minulom roku, keď bolo veľa snehu a na krajnici bol odhrnutý sneh. V tom čase bol svedkom, keď nákladné vozidlo prechádzalo ul. Odbojárov a deti zo škôlky na tejto ulici skákali do hlbokého snehu! Poukazuje, že Mesto BB nie je schopné riešiť dopravnú situáciu v Rudlovej. Navrhuje vyčlenenie verejnej dopravy. Pred pár dňami so synom sa postavili pred križovatku Lidl za 10 min prešlo 22 áut a len 4 odbočili do Lidl a 18 odbočili na sídlisko Rudlová- Sásová.

**Podnet č. 3- pravidelné meranie rýchlosti:**

**Gajdošík-** vyzve pplk. Mgr. Goliana (riaditeľ dopravného inšpektorátu) s výsledkami meraní min. rýchlosti- zóna 30km/h za ostatných 90 dní, ktorý prisľúbil, že budú uskutočnené merania.

**Lintnerová**- urobila video Pod Hrbčokom a suseda Čiefová hore (na ul.Kpt.Jaroša) počítala autá. Za hodinu mimo špičky vošlo do Rudlovej 164 áut a z Rudlovej do mesta vyšlo 40. Ani jedno auto nedodržalo 30-tku a väčšinou vodiči mali na uchu mobilný telefón.

**Vigaš**- vyjadruje nespokojnosť s narábaním pozemkov Rudlovčanov v spojitosti s výstavbou sídliska Sásová- Rudlová (paneláky).

**Buranová**- zhodne s p. Gajdošíkom vyjadrujú, aby sa história ohľadne pozemkov neriešila, už to nezmeníme...

**Hrubala**- navrhuje zjednosmernenie Rudlovej a poukazuje na nevhodnosť parkovania motorových vozidiel na ul. Kpt. Jaroša.

**Krajanová**- parkovanie na ul. Kpt. Jaroša obhajuje ako účelovosť voči nedodržiavaniu zóny 30. Keby bola ulica bez parkujúcich áut, tak sa tam jazdí 100km /h.

**Muránsky**- v noci autá taxi služieb jazdia minimálne rýchlosťou 80km/h.

**Gajdošík**- navrhuje možnosť, použiť automatizovaný kamerový systém s využitím objektívnej zodpovednosti. Zástupcovia dopravného inšpektorátu sa nechceli zúčastniť na stretnutí, lebo platia ich vyjadrenia ohľadne dopravy. Navrhne vytvorenie dopravnej štúdie.

**Surový**- počkáme na vyjadrenie tejto štúdie.

**Podnet č. 4- zmena jednosmerky:**

**Gajdošík-** poukazuje na fakt, žetento podnet zníži premávku na ul. Odbojárov, ale zvýši premávku na ul. Strmá, Pod Hôrkou alebo Pod Banošom.

**Vigaš**- navrhuje zmenu hlavnej cesty pod cintorínom a dopravného značenia „Stop“.

**Gajdošík**- dáme premerať zbernú komunikáciu pod cintorínom a súhlasí s p. Vigašom, že vecne poukázal na túto skutočnosť. Dopravné meranie každého prúdu a z každého smeru, a následne  počítač vyhodnotí a presne preukáže počet motorových vozidiel.

**Čief-** tiež vidí zhoršenie dopravnej situácie,ako vznikla stopka pod cintorínom (zmena prednosti jazdy v tomto úseku).

**Podnet č. 5- odstránenie DZ zákaz státia:**

**Gajdošík-** cestný správny orgán požaduje, odstaviť a garážovať motorové vozidlá vo dvoroch rodinných domov.

**Podnet č. 6-7-premiestnenie a doplnenie zberných kontajnerov:**

**Gajdošík-** premiestnenie kontajnerov na triedený odpad je už uskutočnený a doplnenie ďalších kontajnerov bude opätovne prehodnotený.

**Krajanová-** už dostala súhlasné stanovisko s požiadavkou. Dodatočné stanovisko kontajnerov na triedený odpad pod Hrbčokom bude.

**Podnet č. 8- dodatočné osadenie spomaľovačov:**

**Gajdošík-** cestný správny orgán navrhuje vodorovné značenie v úseku pri pizzérii, kvôli zvýšeniu bezpečnosti chodcov. Je tu nezhoda medzi občanmi Rudlovej, čo sa týka osadenia doplňujúcich spomaľovacích prahov.

**Hrubo-** 19 domov z 22 podpísalo petíciu proti osadeniu spomaľovacích prahov na ul. Pod Hôrkou. Retardéry nespĺňajú žiadny účel, nevyrieši to hustotu premávky.

**Kováčová**- nikto nedodržiava zónu 30, tie retardéry práveže spomaľujú premávku.

**Gajdošík**- väčšina súhlasí, že spomaľovací prah pod Hôrkou nebude, ale na ul. Strmá pri pizzerii áno. Pod Hrbčokom sa neodporúča z dôvodu stúpania vozovky. Vybudovanie priechodu pre chodcov navrhujú projektanti 10 metrov od križovatky- za zastávkou MHD. Rudlovčania súhlasia.

**Podnet č. 9- úsek medzi autoumyvárňou a Lidl:**

**Gajdošík-** odbor navrhuje dobudovanie chodníka, na parcele mesta, vzhľadom na bezpečnosť chodcov. Poukazuje aj na financovanie , či je toto prioritné riešiť.

**Podnet č. 10- čistenie potoka**:

**Gajdošík-** primátor mesta, p. Nosko, dňa 8.októbra 2019 vyzval SVHP o poskytnutie harmonogramu čistenia Rudlovského potoka.

**Surový**- je ochotný monitorovať dodržiavanie termínov čistenia Rudlovského potoka.

**Podnet č. 11- sprístupnenie chodníka:**

**Gajdošík-** Problémom sprístupnenia chodníka, pri potoku sú vysoké investičné náklady.

**Podnet č. 12-doplnenie asfaltu:**

**Gajdošík-** Na ul. Kpt. Jaroša, bude doplnenie asfaltu zabezpečené.

**Podnet č. 13- ihrisko p. Hamšík:**

**Gajdošík-** Prizvanie Rudlovčanov so zámermi s výstavbou futbalovej akadémie. Počkáme na stretnutie p.Hamšíka s Rudlovčanmi.

**Kubík-** Rudlovské deti sa musia ísť hrať na Sásovské sídlisko, pritom majú ihrisko nad hlavami, a je bližšie.

**Melezinková**- sa pýta, či bude možné sa v budúcnosti vyjadriť, ako dotknuté osoby , že sú proti výstavbe ihriska p. Hamšíka.

**Ševčík**- súhlasím s výstavbou, ak sa investícia vráti späť do Rudlovej. Počkáme na stretnutie s p. Hamšíkom

**Hrončeková-** my sme v máji 2019 na stretnutí s poslancami neboli, žiadame opätovné stretnutie. Chceme sa vyjadriť k realizácii a výstavbe ihriska.

Súhlasne sa Rudlovčania vyjadrujú na zvýšenie premávky v čase tréningov.

**Podnet č. 14- prehustená premávka M. Čulena**:

**Gajdošík-** mesto nemá v kompetencii riešiť prehustenú premávku na ihrisko, navrhuje stretnúť sa s investorom a s ním prerokovať danú situáciu.

**Podnet č. 15- kuka nádoby na komunálny odpad**:

**Gajdošík-** Nájomné byty v telocvični vyriešil vlastník prihlásením sa na zber komunálneho odpadu v septembri 2019.

**Melezinková**- v súvislosti s telocvičňou a prenajímaných bytov poukazuje na upchávanie kanalizácie na ul. M.Čulena, kde vyvierajú splašky. Len za pomoci poslanca VMČ Rudlová, Sásová p. Škantára vybavila prečistenie kanalizácie a záporne hodnotí komunikáciu s p.Zehnalom, ktorý ignoruje podnet občana.

**Šramko**- z kanála sa šíri veľký smrad, je potrebné to riešiť. Obáva sa o deti, idúce pešo do školy. A ak tie splašky teraz v zime zamrznú, bojí sa o zranenie detí.

**Podnet č. 16- parkovanie pizzéria:**

**Gajdošík**- plocha je nezákonne vysypaná štrkom.

**Kováčová**- navrhuje prenájom parkovacieho miesta pri pizzérii a vybudovanie odstavnej plochy.

**Hrubala-** odporúča zväčšiť parkovacie miesta v Rudlovej, v zmysle relokácie zelených plôch na parkovacie miesta.

**Podnet č. 17- kanalizácia:**

**Gajdošík-** dňa 30.10.2019 Slovenská vodohospodárska spoločnosť dostala rozhodnutie vydanie stavebného povolenia

**Surový**- podal námietku k danému stavebnému povolenie realizácie kanalizácie Slovenskou vodohospodárskou spoločnosťou (SVHS). Následne predložil článok (viď link), že životné prostredie poskytne sumu 500mil. € na najbližších 10 rokov a navrhuje Mestu BB uchádzať sa o danú dotáciu za účelom vybudovania vodárenskej infraštruktúry a myslí si, že by sa Mesto BB mohlo pokúsiť získať túto dotáciu.

<https://www.aktuality.sk/clanok/743776/enviro-mzp-spustilo-podporu-budovania-verejnych-kanalizacii-a-vodovodov/>

**Gajdošík**- to rieši SVHS.

**Podnet č. 18- Muštáreň-rekonštrukcia:**

**Gajdošík**- v rozpočte mesta na r. 2020 bude vyčlenená suma na obstaranie projektovej dokumentácie na rekonštrukciu objektu Muštárne.

**Podnet č. 19- stabilizácia územia pod ihriskom:**

**Gajdošík-** Stabilizácia územia a zhoršujúci stav zamokrenia, nevieme sa k tomu vyjadriť, nemáme správu.

**Krajanová-** prepošle emailom danú správu Agroing s.r.o.

**Muránsky**- je nutné prehodnotiť stav vozovky, nielen na ul. M. Čulena

**Hrončeková-** obáva sa zosuvu pôdy. V minulosti vyrúbali 3 stromy a pocítili zmenu.

**Podnety členov OR Rudlová dedina a diskusia**

**Škvarka**- poukazuje na znečisťovanie ovzdušia obyvateľov v blízkosti umyvárne je silný zápach z voskov, navrhuje eliminovať tento zápach. Pri ďalšom prenájme vyzýva Mesto BB o preskúmaní pokračovania nájmu pre umyváreň, nakoľko je umyváreň postavená 50 metrov od rodinných domov a ten zápach sa šíri ovzduším. Navrhuje vysadiť zeleň ešte do konca roka.

**Vigaš**- opätovne poukazuje, že v Rudlovej nie sú vyriešené majetko- právne vzťahy.

**Melezinková**- opätovne apeluje na prečisťovanie kanalizácie na M. Čulena

**Hrubo**- poukazuje na zvyšovanie daní v Meste BB

**Gajdošík**- vysvetľuje, prečo a z čoho sa financujú mestá. V r.2002 bolo posledné zvyšovanie daní a myslí si, že je opodstatnené a považuje to , ako nevyhnutný krok.

**Muránsky**- sa sťažuje na časté vypadávanie elektrickej energie na ul. Kpt. Jaroša a M. Čulena. Ide o manuálne zapájanie elektrickej energie pre tieto ulice, preto obyvatelia spomínaných ulíc najdlhšie čakajú na opätovné zapojenie elektrickej energie. Vysvetľuje, že ak sa to bude opakovať v zime, bude to mať dopad na zdravie členov rodiny v čase mínusových vonkajších teplôt. Pec má na zemný plyn a bez elektrickej energie nevykúri dom.

**Gajdošík**- nakoniec sa poďakoval Rudlovčanom a prisľúbil, že bude Rudlovčanov informovať o ich riešení na ďalšom stretnutí.

**Surový**- žiadal vysvetlenie zriadenia OR Rudlová dedina.

**Krajanová**- poukázala na dôvody, prečo bola vytvorená OR Rudlová dedina, vyzvala občanov cez sociálnu sieť, aby sa prihlásili do OR. Hľadajú stále aktívnych ľudí. OR Rudlová, Sásová I. podnety a problémy Rudlovčanov neriešila, preto vytvorili novú radu. Žiada nahliadnuť do zápisníc OR Rudlová.Sásová I. Má len jednu zápisnicu, vytvorenú p. Horváthom z apríla 2019.

**Horváth-** pripomenul, že v r.2020 bude 630 výročie prvej zmienky obce Rudlová. Na podnet p. Buranovej a p. Bielika vypracoval stručnú históriu Rudlovej, predpokladal, že oni ako predsedovia OR dajú návrh zahrnúť to do rozpočtu, ale  žiaľ nedali.

**Lintnerová**- môžeme žiadať primátorskú dotáciu k 630 výročiu Rudlovej. Vyzvala p. Horvátha o nahliadnutie kroniky Rudlovej.

**Ševčík-** navrhuje napísať p. Muroňovi, aby sa kľúč od Agitačného strediska presunul do OR Rudlová dedina.

Predsedníčka OR Rudlová dedina na záver poďakovala všetkým zúčastneným a zasadnutie ukončila.

V Banskej Bystrici, Rudlová 26.novembra 2019

Zapísala: Anna Krajanová